ฟื้นฟู เอสเอ็มอี
พระราชบัญญัติล้มละลาย พ.ศ. 2559 ฉบับที่ 9 ส่วนที่เกี่ยวข้องกับการฟื้นฟูกิจการของเอสเอ็มอี ซึ่งมีผลบังคับใช้แล้วเมื่อวันที่ 25 พ.ค. 2559 ที่ผ่านมา ซึ่งเป็นการช่วยเหลือเอสเอ็มอีที่ประสบปัญหาหนี้สินล้นพ้นตัวสามารถที่จะยื่นขอศาลล้มละลายกลางให้ฟื้นฟูกิจการ
31 พ.ค. 2559

พระราชบัญญัติล้มละลาย พ.ศ. 2559 ฉบับที่ 9 ส่วนที่เกี่ยวข้องกับการฟื้นฟูกิจการของเอสเอ็มอี ซึ่งมีผลบังคับใช้แล้วเมื่อวันที่ 25 พ.ค. 2559 ที่ผ่านมา ซึ่งเป็นการช่วยเหลือเอสเอ็มอีที่ประสบปัญหาหนี้สินล้นพ้นตัวสามารถที่จะยื่นขอศาลล้มละลายกลางให้ฟื้นฟูกิจการ
สำหรับการฟื้นฟูกิจการเอสเอ็มอี เจ้าหนี้หรือลูกหนี้สามารถยื่นคำร้องต่อศาลล้มละลายกลางเพื่อขอฟื้นฟูกิจการได้ โดยมีเงื่อนไขคือลูกหนี้ไม่อยู่ในสถานะชำระหนี้ได้ ลูกหนี้บุคคลธรรมดา ยอดหนี้ไม่น้อย 2 ล้านบาท ลูกหนี้คณะบุคคล ห้างหุ้นส่วน มีหนี้ 3-10 ล้านบาท ลูกหนี้ขึ้นทะเบียนกับสสว. หรือจดทะเบียนกับหน่วยงานอื่นของรัฐ ต้องยื่นคำร้องขอโดยสุจริต ไม่ถูกพิทักษ์ทรัพย์เด็ดขาด มีช่องทางในการดำเนินธุรกิจ และมีเหตุอันควรมีรายละเอียดของแผนฟื้นฟูกิจการ มีหนังสือให้ความเห็นชอบจากเจ้าหนี้ไม่น้อยกว่า 2 ใน 3 ของจำนวนหนี้ทั้งหมด
ทั้งนี้ เมื่อศาลมีคำสั่งรับคำร้องขอฟื้นฟูกิจการ ลูกหนี้ได้รับสภาวะพักชำระหนี้ (Automatic Stay) ผู้บริหารแผนจะดำเนินการตามแผนระยะเวลาแผนฟื้นฟูกิจการ 3 ปี เมื่อฟื้นฟูกิจการสำเร็จศาลจะมีคำสั่งยกเลิกฟื้นฟูกิจการ